ai4bharat/Pralekha huggingface dataset:
কেন্দ্রীয়মন্ত্রিসভা
জলবায়ু পরিবর্তনের মোকাবিলায় ভারতের অবদান সম্পর্কিত চূড়ান্ত খসড়াটি আজ অনুমোদিত হল কেন্দ্রীয় মন্ত্রিসভার বৈঠকে
জলবায়ুকে দূষণমুক্ত রাখতে প্রধানমন্ত্রীর পঞ্চামৃত ঘোষণার সঙ্গে সাযুজ্য রেখে রচিত হয় এই চূড়ান্ত খসড়াটি
নয়াদিল্লি, ৩ আগস্ট, ২০২২
প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত আজ কেন্দ্রীয় মন্ত্রিসভার বৈঠকে জলবায়ু পরিবর্তনের মোকাবিলায় ভারতের অবদান সম্পর্কে যে জাতীয় নীতি ও কর্মসূচী রয়েছে  তার চূড়ান্ত খসড়াটিতে অনুমোদন দিয়ে বলা হয় যে তা রাষ্ট্রসংঘের জলবায়ু সম্পর্কিত সম্মেলনে তুলে ধরা হবে। প্যারিস চুক্তির আওতায় জলবায়ু পরিবর্তনের মোকাবিলায় আন্তর্জাতিক সহযোগিতার ক্ষেত্রে ভারতের অবদানের প্রসারে এই এনডিসি বিশেষভাবে সহায়ক হবে। দেশের স্বার্থ রক্ষার পাশাপাশি ভবিষ্যৎ উন্নয়ন সম্পর্কিত প্রয়োজন মেটাতেও তা বিশেষ ভাবে কাজ করবে বলে মনে করা হচ্ছে।
গ্লাসগোয় অনুষ্ঠিত রাষ্ট্রসংঘের জলবায়ু পরিবর্তন সম্মেলনের ২৬-তম অধিবেশনে ভারত জলবায়ু পরিবর্তনের মোকাবিলায় ৫টি বিষয়কে তুলে ধরে। এই ৫টি বিষয় ‘পঞ্চামৃত’ নামে পরিচিত। এর আগে ভারত এনডিসি-র একটি প্রাথমিক খসড়া রাষ্ট্রসংঘের কাছে পেশ করে ২০১৫র অক্টোবরে। সেখানে জলবায়ু পরিবর্তন সম্পর্কিত ৮টি লক্ষ্য পূরণের কথা বলা হয়। চূড়ান্ত এনডিসি অনুযায়ী আগামী ২০৩০ সালের মধ্যে বাতাসে কার্বন নির্গমনের মাত্রাকে ৪৫ শতাংশে কমিয়ে আনতে ভারত প্রতিশ্রুতিবদ্ধ। আজ কেন্দ্রীয় মন্ত্রিসভার বৈঠকে এই বিষয়টি অনুমোদন লাভের ফলে সুস্থ জীবনশৈলী অক্ষুন্ন রাখতে এবং দরিদ্র মানুষের সুরক্ষায় তা বিশেষ ভাবে কার্যকর হবে। চূড়ান্ত এনডিসি-তে বলা হয়েছে যে সুস্থ ও নিরন্তর জীবনধারাকে সুরক্ষিত রাখতে এনডিসি এক সহায়ক ভূমিকা পালন করবে।
প্রসঙ্গত উল্লেখ্য, চূড়ান্ত এনডিসি-টি দেশের জাতীয় পরিস্থিতি এবং সাধারণ দায়িত্বশীলতার কথা মাথায় রেখে স্থির করা হয়েছে। বাতাসে কার্বন নির্গমনের মাত্রা কমিয়ে আনার প্রতিশ্রুতি রয়েছে এটির মধ্যে। কারণ ভারতের লক্ষ্য হল কার্বন নির্গমনের মাত্রা ন্যূনতম মাত্রায় রেখে দেশের অর্থনৈতিক বনিয়াদকে আরও সুদৃঢ় করে তোলা যাতে তার সুফল ভোগ করতে পারে দরিদ্র সাধারণ মানুষ।
PG/SKD/NS
(
অর্থমন্ত্রক
নাবার্ড পশ্চিমবঙ্গের অগ্রাধিকারপ্রাপ্ত সম্ভাবনাময় ক্ষেত্রগুলিতে ২০২১-২২ অর্থবর্ষে জন্য ২,২১,২১১.১৭ কোটি টাকা ঋণ সহায়তা দেওয়ার পরিকল্পনা করেছে
কলকাতা, ২৮ জানুয়ারি, ২০২১
পশ্চিমবঙ্গের ক্ষুদ্র প্রান্তিক চাষীদের উন্নতি সাধনে কৃষি ও গ্রামোন্নয়নের জন্য জাতীয় ব্যাঙ্ক বা নাবার্ড এগিয়ে এসেছে। নাবার্ড অগ্রাধিকারপ্রাপ্ত সম্ভাবনাময় ক্ষেত্রগুলিতে ২০২১-২২ অর্থবর্ষে পশ্চিমবঙ্গের জন্য ২,২১,২১১.১৭ কোটি টাকা ঋণ সহায়তা দেওয়ার পরিকল্পনা করেছে। কলকাতায় আজ নাবার্ড আয়োজিত ‘রাজ্য ঋণ’ বা স্টেট ক্রেডিট শীর্ষ এক আলোচনাসভায় একথা জানিয়েছেন সংস্থার কলকাতা শাখার মুখ্য কার্যনির্বাহী আধিকারিক ডঃ এ আর খান। তিনি বলেছেন, এই সহায়তাদানকারী ঋণের মধ্যে ৩৯.৬০ শতাংশ কৃষি কাজ সহ কৃষি পরিকাঠামো ও আনুষাঙ্গিক ক্ষেত্র, ৪৪.০৪ শতাংশ অতিক্ষুদ্র, ক্ষুদ্র ও মাঝারি শিল্পোদ্যোগ, ৭.৬৭ শতাংশ স্বনির্ভর গোষ্ঠী, ৪.৮২ শতাংশ আবাসন, ১.৬৪ শতাংশ শিক্ষা ঋণ, ১.০৫ শতাংশ সামাজিক পরিকাঠামো এবং বাকি ১.১৮ শতাংশ পুনর্নবীকরণ সহ অন্যান্য ক্ষেত্রে দেওয়ার পরিকল্পনা নেওয়া হয়েছে। শ্রী খান জানান, কোভিড-১৯ পরবর্তী পরিস্থিতির কথা মাথায় রেখে কৃষকদের মানোন্নয়নে নাবার্ড একাধিক কার্যকরি পদক্ষেপ গ্রহণ করেছে। ক্ষুদ্র-প্রান্তিক চাষীদের সংগঠিত করার জন্য প্রয়াস নেওয়া হচ্ছে বলেও তিনি জানান।কৃষি পণ্য উৎপাদন সংগঠন তৈরিতে এবার বিশেষ নজর দেওয়া হয়েছে। এমনকি কৃষি পরিকাঠামো উন্নয়ন ও খাদ্য প্রক্রিয়াকরণ শিল্পোদ্যোগ ক্ষেত্রে গুরুত্ব দেওয়া হয়েছে বলেও তিনি জানান।
এদিন অনুষ্ঠানে ‘কৃষকদের আয় বৃদ্ধির জন্য কৃষিজ উৎপাদিত পণ্য সংগ্রহ’ বিষয়ে ২০২১-২২ অর্থবর্ষে স্টেট ফোকাস পেপার প্রকাশ করা হয়। এদিন অনুষ্ঠানে উপস্থিত ছিলেন, রিজার্ভ ব্যাঙ্ক কলকাতা শাখার আঞ্চলিক অধিকর্তা শ্রী শুভায়ন সিনহা, পশ্চিমবঙ্গের অতিরিক্ত মুখ্যসচিব ডঃ এন ভি রাও এবং রাজ্যের মুখ্যমন্ত্রীর কৃষি উপদেষ্টা শ্রী প্রদীপ মজুমদার।
বিজ্ঞানওপ্রযুক্তিমন্ত্রক
আজাদি কা অমৃত মহোৎসবের অঙ্গ হিসাবে কেন্দ্রীয় মন্ত্রী ডাঃ জিতেন্দ্র সিং ‘টেক নীভ @75’ উদ্বোধন করেছেন
জনজাতীয় গৌরব দিবস উদযাপন উপলক্ষে আদিবাসী সম্প্রদায় সহ সফল স্টার্ট আপগুলির প্রতিনিধিদের সঙ্গে মতবিনিময় করেছেন
নয়াদিল্লি, ১৫ নভেম্বর, ২০২১
কেন্দ্রীয় বিজ্ঞান ও প্রযুক্তি প্রতিমন্ত্রী ডাঃ জিতেন্দ্র সিং আজ আজাদি কা অমৃত মহোৎসবের অঙ্গ হিসাবে ‘টেক নীভ @75’ উদ্বোধন করেছেন। জনজাতীয় গৌরব দিবস উদযাপন উপলক্ষে তিনি আদিবাসী সম্প্রদায় সহ সফল স্টার্টআপগুলির প্রতিনিধিদের সঙ্গে মতবিনিময় করেন।
ভগবান বিরসা মুন্ডার জন্মবার্ষিকী ১৫ নভেম্বর ‘জনজাতীয় গৌরব দিবস’ হিসাবে উদযাপনের যে ঐতিহাসিক সিদ্ধান্ত প্রধানমন্ত্রী নিয়েছেন, সে প্রসঙ্গ উল্লেখ করে মন্ত্রী জানান, আদিবাসী মানুষের মধ্যে বিজ্ঞান মনস্কতার প্রসারে এবং তাঁদের সার্বিক আর্থ-সামাজিক উন্নয়নের লক্ষ্যে ২০২২ সালের শেষ নাগাদ দেশের বিভিন্ন অংশে ৩০টি বিজ্ঞান প্রযুক্তি ও উদ্ভাবন কেন্দ্র গড়ে তোলা হবে। তিনি আরও বলেন, প্রস্তাবিত এ ধরনের ৭৫টি কেন্দ্রের মধ্যে বিজ্ঞান ও প্রযুক্তি দপ্তর ইতিমধ্যেই ২০টি কেন্দ্র গড়ে তুলেছে এবং এর ফলে ২০ হাজার মানুষ কৃষি ও অ-কৃষি সহ জীবন-জীবিকার বিভিন্ন ক্ষেত্রে প্রত্যক্ষভাবে লাভবান হবেন।
বিশ্ব উদ্ভাবন সূচকে ভারতের ক্রমাগত উন্নতির কথা পুনরায় উল্লেখ করে ডাঃ জিতেন্দ্র সিং বলেন, কোভিড-১৯ জনিত প্রতিকূল পরিস্থিতি সত্ত্বেও এই সূচকে ভারত ৪৬তম স্থানে অবস্থান করছে।
২০১৪’তে শ্রী মোদী কেন্দ্রীয় সরকারে ক্ষমতায় আসার পর থেকে বিশ্ব উদ্ভাবন সূচকে ভারতের স্থান ২০১৫’র ৮১ থেকে ২০২১-এর ৪৬ হয়েছে বলেও ডাঃ সিং জানান। সূচকে ভারতের ক্রমাগত এই উন্নতির জন্য তিনি মহাকাশ দপ্তর, আণবিক শক্তি দপ্তর, বিজ্ঞান ও প্রযুক্তি দপ্তর সহ জৈব প্রযুক্তি দপ্তরের গুরুত্বপূর্ণ ভূমিকা পালনের কথা উল্লেখ করেন।
সুসংহত ও সামঞ্জস্যপূর্ণ আর্থিক বিকাশের লক্ষ্যে বিভিন্ন সম্প্রদায়ের ক্ষমতায়নে বিজ্ঞান, প্রযুক্তি ও উদ্ভাবনের প্রভাব জনসমক্ষে তুলে ধরতে সারা বছর ধরে ‘টেক নীভ @75’ অনুষ্ঠান আয়োজন করা হচ্ছে। সুদীর্ঘ ৭৫ ঘণ্টা ধরে এই অনুষ্ঠানে আত্মনির্ভর ভারত গড়ে তোলার লক্ষ্যে দেশের অগ্রগতিতে ৭৫টি উল্লেখযোগ্য ঘটনা নিয়ে অংশগ্রহণকারীরা নিজেদের মতামত প্রকাশ করবেন। দেশে জীবন-জীবিকার মানোন্নয়নে বিজ্ঞান, প্রযুক্তি ও উদ্ভাবনের ব্যাপক প্রভাবকে তুলে ধরতেই এই অনুষ্ঠানের আয়োজন করা হয়েছে।
নতুন ভারত গঠনে প্রধানমন্ত্রীর ‘জয় জওয়ান, জয় কিষাণ, জয় বিজ্ঞান’ শ্লোগানের কথা উল্লেখ করে ডাঃ সিং বলেন, দরিদ্র থেকে দরিদ্রতম মানুষের জীবনযাত্রার মানোন্নয়নে বিজ্ঞান ও প্রযুক্তির গুরুত্বপূর্ণ ভূমিকার কথাই এ থেকে প্রতিফলিত হয়। রূপান্তরের লক্ষ্যে গতি এবং সংস্কারের পরিধি গত ৭ বছরে ভারতকে বিশ্বের দ্রুততম বিকাশশীল বৃহৎ অর্থনীতি করে তুলেছে বলেও ডাঃ সিং অভিমত প্রকাশ করেন। এই প্রেক্ষিতে, দীর্ঘস্থায়ীভাবে উদ্ভাবনের জন্য বিজ্ঞান, প্রযুক্তি ও উদ্ভাবনের সম্ভাবনাকে সদ্ব্যবহারে বিভিন্ন সম্প্রদায়ের মধ্যে দক্ষতা ও সক্ষমতা গড়ে তোলার আশু চাহিদা দেখা দিয়েছে বলেও ডাঃ সিং জানান।
CG/BD/SB
(Visitor Counter : 137
প্রধানমন্ত্রীরদপ্তর
৫ই জুন বিশ্ব পরিবেশ দিবসে প্রধানমন্ত্রী ভাষণ দেবেন
নয়াদিল্লী, ৪ জুন, ২০২১
প্রধানমন্ত্রী শ্রী নরেন্দ্র মোদী ৫ই জুন বিশ্ব পরিবেশ দিবস উপলক্ষ্যে আয়োজিত অনুষ্ঠানে বেলা ১১টার সময় ভিডিও কনফারেন্সের মাধ্যমে ভাষণ দেবেন। পেট্রোলিয়াম ও প্রাকৃতিক গ্যাস মন্ত্রক এবং পরিবেশ, বন ও জলবায়ু পরিবর্তন মন্ত্রক যৌথভাবে এই অনুষ্ঠানের আয়োজন করেছে। এ বছরের বিশ্ব পরিবেশ দিবসের ভাবনা ‘উন্নত পরিবেশের জন্য জৈব জ্বালানী ব্যবহারে উৎসাহ দেওয়া’।
এই অনুষ্ঠানে প্রধানমন্ত্রী ‘ভারতে ২০২০-২০২৫এর মধ্যে ইথানলের মিশ্রণের জন্য বিশেষজ্ঞ কমিটির পরিকল্পনা সংক্রান্ত প্রতিবেদন’ পেশ করবেন। বিশ্ব পরিবেশ দিবস উদযাপন উপলক্ষ্যে কেন্দ্র তেল সংস্থাগুলির জন্য ই-২০ বিজ্ঞপ্তি জারি করবে। ২০২৩ সালের পয়লা এপ্রিল থেকে ইথানল মিশ্রিত পেট্রলের বিক্রির পরিমাণ ২০ শতাংশ হতে হবে। এছাড়াও ই-১২ ও ই-১৫ বিআইএস নির্ধারিত মানের ইথানল মিশ্রিত জ্বালানী বিক্রি করতে হবে। এই উদ্যোগগুলির ফলে ইথানলের পাতনের ক্ষমতা বৃদ্ধির জন্য অতিরিক্ত প্ল্যান্ট তৈরি হবে। যার ফলে দেশজুড়ে মিশ্রিত জ্বালানী পাওয়া যাবে। ২০২৫ সালের আগে ইথানলের ব্যবহার বাড়ানোর পরিকল্পনা করা হয়েছে। এর ফলে ইথানল উৎপাদনকারী রাজ্য ও পারিপার্শ্বিক অঞ্চলের উন্নতি হবে।
প্রধানমন্ত্রী পুনেতে ই-১০০ মানের জ্বালানী বিক্রির তিনটি স্টেশনের সূচনা করবেন- এগুলি পাইলট প্রজেক্ট হিসেবে গড়ে উঠবে। এই অনুষ্ঠানে শ্রী মোদী কৃষকদের সঙ্গে মতবিনিময় করবেন। ইথানল মিশ্রিত পেট্রল এবং জৈব গ্যাস কর্মসূচির আওতায় কৃষকরা তাদের অভিজ্ঞতার কথা জানাবেন।
CG/CB/NS
(Visitor Counter : 186
বিজ্ঞানওপ্রযুক্তিমন্ত্রক
গবেষকরা কুয়াশার মধ্যে প্রতিবিম্ব গঠনের উন্নত পন্থা উদ্ভাবন করেছেন
নয়াদিল্লী, ১৫ জুন, ২০২১
কুয়াশাচ্ছন্ন আবহাওয়ার মধ্যেও আরও ভালোভাবে বিভিন্ন বস্তুর দেখা দেওয়ার বিষয়ে একদল গবেষক কাজ করছেন। তাঁরা আলোর উৎস থেকে আলোক তরঙ্গের বিন্যাসের পরিবর্তন ঘটিয়ে সেটিকে দর্শকের কাছে পূর্বের বিন্যাসে ফিরিয়ে আনার একটি প্রযুক্তি উদ্ভাবন করেছেন। এই পন্থায় প্রতিচ্ছবির মান উন্নত করার জন্য আলোক তরঙ্গের বিচ্ছুরণ ঘটিয়ে কম্পিউটার অ্যালগরিদমের সাহায্য নিয়েছেন।
কেন্দ্রীয় বিজ্ঞান ও প্রযুক্তি দপ্তরের স্বশাসিত সংস্থা বেঙ্গালুরুর রমন রিসার্চ ইন্সটিটিউট, আমেদাবাদের ভারতীয় মহাকাশ গবেষণা সংগঠনের স্পেস অ্যাপ্লিকেশনস সেন্টার, গৌতম বুদ্ধ নগরের শিব নাদার বিশ্ববিদ্যালয়, রেনে বিশ্ববিদ্যালয়, প্যারিস-শাক্লে বিশ্ববিদ্যালয় এবং ফ্রান্সের সিএনআরএস-র গবেষকরা একসঙ্গে আলোর উৎসের সন্ধানে আলোক তরঙ্গের বিন্যাসকে পরিবর্তন ঘটিয়ে দর্শকের কাছে তা যাতে স্পষ্ট প্রতিচ্ছবি হিসেবে ধরা পরে তার জন্য আবারও সেই পরিবর্তিত আলোক তরঙ্গের বিন্যাসের পরিবর্তন করেছেন। গবেষণার কাজে ১০টি লাল এলইডি বাতি আলোর উৎসের জায়গায় রাখা হয়েছিল। এরপর গবেষকরা এলইডি-র মাধ্যমে তরঙ্গের বিন্যাসের পরিবর্তন প্রতি সেকেন্ডে ১৫ সাইকেল্সের হারে পরিবর্তন করেন। গবেষকরা এলইডি বাতির দেড়শ মিটার দূরে একটি ক্যামেরা বসান। সেই ক্যামেরাতে তোলা ছবি কম্পিউটারে পাঠানো হয়। এরপর কম্পিউটার প্রয়োজনীয় পরিবর্তন ঘটিয়ে স্পষ্ট ছবি তুলে ধরে। বেঙ্গালুরুর রমন রিসার্চ ইন্সটিটিউটের গবেষক শ্রী বাপন দেবনাথ জানিয়েছেন ২১৬০X২১৬০ আকৃতির ছবির জন্য এই প্রযুক্তি ব্যবহার করে ২০ মিলি সেকেন্ডে সেটিকে ঠিক করা যায়। গবেষকরা দেখেছেন কুয়াশার তীব্রতা যখন পরিবর্তিত হয় সেই সময় ছবির গুণমান খুব একটা উন্নত হয়না। তাঁরা এলইডি বাতির থেকে ২০ সেন্টিমিটার দূরে একটি কার্ডবোর্ড রেখে পরীক্ষা-নিরীক্ষা চালান। এক্ষেত্রে ক্যামেরাটিকে ৭৫ মিটার দূরে বসানো হয়। এইভাবে বিভিন্ন পরীক্ষা-নিরীক্ষা করে কুয়াশার মধ্যে স্পষ্ট দেখার উন্নত প্রযুক্তি উদ্ভাবন করা সম্ভব হয়েছে। এরফলে বিমান ওঠা-নামার ক্ষেত্রে যথেষ্ট সুবিধা হবে। এছাড়াও ট্রেন চলাচল, সড়ক পরিবহণ এবং জল পরিবহণেও কুয়াশার কারণে সৃষ্ট দৃশ্যমানতার সমস্যাটির সমাধান করা যাবে। গবেষকরা এখন স্থির উৎসের বদলে গতিশীল উৎসের ওপর এই প্রযুক্তি প্রয়োগ করে কি ফল পাওয়া যায় তা নিয়ে কাজ করছেন।
(CG/CB /NS
ক্রেতা, খাদ্যএবংগণবন্টনমন্ত্রক
মধ্যপ্রদেশের দেওয়াস, শাজাপুর ও গুনা জেলায় বিপুল পরিমাণ সয়াবিন ও সর্ষে মজুতের সন্ধান পেয়েছে কেন্দ্রীয় দল
নতুন দিল্লি, ১২ এপ্রিল, ২০২২
মধ্যপ্রদেশের দেওয়াস, শাজাপুর ও গুনা জেলায় বিপুল পরিমাণে সয়াবিন ও সর্ষে মজুত করা হয়েছিল বলে হদিশ মিলেছে। সরকারের পক্ষ থেকে মজুতের যে ঊর্ধ্বসীমা স্থির করা হয়েছিল, এটি তার থেকে অতিরিক্ত। এধরণের পণ্য মজুত করে রাখার দরুণ সয়াবিন তেলের দাম বৃদ্ধি পেয়েছে। রাজ্য সরকারকে ১৯৫৫-র অত্যাবশ্যকীয় পণ্য আইন অনুযায়ী প্রয়োজনীয় পদক্ষেপ গ্রহণের জন্য অনুরোধ করা হয়েছে।
মহারাষ্ট্র এবং রাজস্থানেও মজুতের ঊর্ধ্বসীমার বেশি পরিমাণ ভোজ্য তেল সঞ্চয় করে রাখার প্রমাণ পাওয়া যায়। পাইকারি ও বড় মাপের খুচরো সরবরাহকারীরা এই বিপুল পরিমাণ ভোজ্য তেল মজুত করে রেখেছিল। এই প্রেক্ষিতে দুই রাজ্য সরকারকেই অত্যাবশ্যকীয় পণ্য আইনের সংশ্লিষ্ট ধারা অনুযায়ী শাস্তিমূলক ব্যবস্থা গ্রহণের অনুরোধ করা হয়েছে। পাঁচটি রাজ্যে কেন্দ্রীয় দলের অনুসন্ধান চলছে। মহারাষ্ট্র, মধ্যপ্রদেশ ও রাজস্থান সরকারকে অনুরোধ জানিয়ে বলা হয়েছে, আইন অনুযায়ী ব্যবস্থা গ্রহণের সময় যেন সরবরাহ শৃঙ্খলে বিঘ্ন না ঘটে।
কেন্দ্রীয় সরকার গত ৩০ মার্চ ও তেসরা ফেব্রুয়ারি যে নির্দেশ জারি করেছিল, তা কঠোর ভাবে কার্যকর করা সুনিশ্চিত করতে খাদ্য ও গণবন্টন দপ্তরের একাধিক কেন্দ্রীয় দলকে বিভিন্ন রাজ্যে ভোজ্য তেল ও তৈল বীজের মজুত পরিমাণ সঠিক আছে কিনা, তা দেখতে পাঠানো হয়। এই কেন্দ্রীয় দলগুলি খুচরো বিক্রেতা, পাইকারি বিক্রেতা ও বড় মাপের সরবরাহকারীদের ভান্ডারগুলিতে অতর্কিতে হানা দিয়ে মজুতের ঊর্ধ্বসীমা মেনে চলা হচ্ছে কিনা তা খতিয়ে দেখে। পশ্চিমবঙ্গ সহ মহারাষ্ট্র, রাজস্থান, মধ্যপ্রদেশ, উত্তরপ্রদেশ, তেলেঙ্গানা, গুজরাট ও দিল্লিতে কেন্দ্রীয় দলগুলিকে পাঠানো হয়।
দেশে ভোজ্য তেলের মূল্য স্থিতিশীল রাখতে গত কয়েক মাসে সরকার একাধিক ইতিবাচক পদক্ষেপ নিয়েছে। সেই সঙ্গে অত্যাবশ্যকীয় পণ্য আইন অনুযায়ী ভোজ্য তেল ও তৈল বীজের মজুতের ঊর্ধ্বসীমাও স্থির করে দিয়েছে।
অবৈধভাবে মজুতের দরুণ মূল্যবৃদ্ধি রুখতে এবং ভোজ্য তেলের কৃত্রিম ঘাটতি দূর করতে ভারত সরকার গত ৩০-শে মার্চ এক বিজ্ঞপ্তি জারি করে জানায়, ভোজ্য তেল ও তৈল বীজ মজুত রাখার ঊর্ধ্বসীমা সংক্রান্ত আদেশটি আগামী ৩১ ডিসেম্বর পর্যন্ত কার্যকর থাকবে। নায্য মূল্যে অত্যাবশ্যকীয় পণ্য সামগ্রী তথা ভোজ্য তেলের পর্যাপ্ত যোগান সুনিশ্চিত করতে রাজ্য সরকারের পাশাপাশি অন্যান্য কর্তৃপক্ষগুলিরও অত্যাবশ্যকীয় পণ্য আইন কঠোর ভাবে কার্যকর করা অত্যন্ত জরুরী। সাধারণ মানুষের স্বার্থেই এধরণের ব্যবস্থা গ্রহণ প্রয়োজন।
রান্নার তেলের দাম সারা বিশ্বজুড়ে ঊর্ধ্বমুখী। দেশে ভোজ্য তেলের মূল্যও আন্তর্জাতিক পরিস্থিতির ওপর নির্ভর করে। তাই বর্তমান ভূ-রাজনৈতিক পরিস্থিতির ফলেই গত এক মাসে ভোজ্য তেলের দাম লক্ষ্যণীয় হারে বেড়েছে।
CG/BD/AS/
(Visitor Counter : 100
রেলমন্ত্রক
ভারতীয় রেলওয়ে সুরক্ষা বাহিনী পরিষেবা প্রদানকারী আধিকারিকদের প্রশিক্ষণ এখন থেকে হাদ্রাবাদের এসভিপিএনপিএ-তে অনুষ্ঠিত হবে
নতুন দিল্লি, ১৩ নভেম্বর, ২০২০
ভারতীয় রেলওয়ে সুরক্ষা বাহিনী পরিষেবা প্রদানকারী  আধিকারিকদের প্রশিক্ষণ এখন থেকে হায়দ্রাবাদের এসভিপিএনপিএ-তে অনুষ্ঠিত হবে। আইপিএস প্রভিশনারদের সঙ্গে পরবর্তী ব্যাচের প্রশিক্ষণের প্রথম পর্ব এখানে অনুষ্ঠিত হবে। কর্মক্ষেত্রে বিভিন্ন কেন্দ্রে নিযুক্ত হওয়ার পরে আইপিএস এবং আইআরপিএফএস আধিকারিকদের মধ্যে আরও ভালো সমন্বয় ও সহযোগিতা গড়ে তুলতেই এই উদ্যোগ নেওয়া হয়েছে।
আইআরপিএফএস-এর আধিকারিকরা ইউপিএসসি-র সিভিল সার্ভিস পরীক্ষার মাধ্যমে রেলওয়ে সুরক্ষা বাহিনী -তে নিয়োগ হয়ে থাকেন। পরীক্ষায় পাশ করার পর তাঁদেরকে ভদোদরার ন্যাশনাল অ্যাকাডেমি অফ্ ইন্ডিয়ান রেলওয়ে এবং মুসৌরির এলবিএসএনএএ-তে প্রাথমিক প্রশিক্ষণ নিয়ে থাকেন। তার পর তাঁদের লক্ষ্ণৌর জগজীবনরাম আরপিএফ অ্যাকাডেমিতে পেশাদারি প্রশিক্ষণ গ্রহণ করতে হয়।
আইআরপিএফএস আধিকারিকদের তিনটি ব্যাচ আইপিএস আধিকারিকদের সঙ্গে ১৯৯৮ এবং ১৯৯৯ সালে প্রশিক্ষণ নিয়েছিল। কিন্তু পরবর্তী সময়ে এই ব্যবস্থাপনা বন্ধ করে দেওয়া হয়।
রেল এবং স্বরাষ্ট্রমন্ত্রকের মধ্যে আন্তঃমন্ত্রকের পরামর্শের পরে এখন সিদ্ধান্ত নেওয়া হয়েছে যে, আইআরপিএফএস-এর প্রভিশনাররা প্রাথমিকভাবে হায়দ্রাবাদে সর্দার বল্লভভাই প্যাটেল জাতীয় পুলিশ অ্যাকাডেমি -তে প্রশিক্ষণ নেবেন। আইপিএস প্রভিশনারদের পরবর্তী ব্যাচের সঙ্গে চলতি বছরের শীতের শুরুতেই তাঁরা এখানে প্রশিক্ষণ শুরু করবেন।
এসভিপিএনপিএ-তে আইআরপিএফএস আধিকারিকদের রেল সুরক্ষার বিষয়ে আরও কার্যকরি ও পেশাদারিত্বের বিষয়ে প্রশিক্ষণ দেওয়া হবে। কর্মক্ষেত্রের বিভিন্ন কেন্দ্রে নিযুক্ত হওয়ার পরে আইআরপিএফএস এবং আইপিএস আধিকারিকদের মধ্যে যাতে আরও ভালো সমন্বয় ও সহযোগিতা বজায় থাকে তার জন্যই এই উদ্যোগ গ্রহণ করা হয়েছে। জাতীয় সুরক্ষার পাশাপাশি রেল সুরক্ষার ক্ষেত্রে আরপিএফ-দের নেতৃত্ব আরও উন্নততর পেশাদারি দক্ষতার সঙ্গে পরিচালনার জন্য তাঁদের এই প্রশিক্ষণ দেওয়া হবে এবং তাঁরা যাতে কর্মজীবনের শুরু থেকেই আইপিএস আধিকারিকদের সঙ্গে কাজ করে সফলতা অর্জন করতে পারেন সেই জন্যই এই পদক্ষেপ নেওয়া হয়েছে।
প্রধানমন্ত্রীরদপ্তর
রাখী বন্ধন উপলক্ষে দেশবাসীকে শুভেচ্ছা প্রধানমন্ত্রীর
নয়াদিল্লি, ১৫ আগস্ট, ২০১৯
রাখী বন্ধন উপলক্ষে দেশবাসীকে শুভেচ্ছা জানালেন প্রধানমন্ত্রী শ্রী নরেন্দ্র মোদী।
প্রধানমন্ত্রী বলেছেন, “রাখী বন্ধনের শুভ অনুষ্ঠানে সকলকে আন্তরিক শুভেচ্ছা”।
CG/SS/SB
(Visitor Counter : 112
স্বাস্থ্যওপরিবারকল্যাণমন্ত্রক
শ্রী অশ্বিনী কুমার চৌবে কোভিড টিকার দ্বিতীয় ডোজ নিলেন
নতুন দিল্লি, ২৪ জুন, ২০২১
কেন্দ্রীয় স্বাস্থ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে আজ সস্ত্রীক নতুন দিল্লীর এইমস-এ কোভিড টিকার দ্বিতীয় ডোজ নিয়েছেন।
স্বাস্থ্য প্রতিমন্ত্রী প্রত্যেক যোগ্য ব্যক্তিকে টিকা নেওয়ার আবেদন জানিয়ে বলেন, 'টিকা আমাদের রক্ষাকবচ। করোনা ভাইরাসের বিরুদ্ধে লড়াইয়ে টিকা আমাদের শারীরিক দিক থেকে আরও সবল করে তোলে। তাই আমি প্রত্যেক দেশবাসী ও তাদের প্রিয়জনদের এই মাহামারী থেকে সুরক্ষিত থাকার জন্য টিকা নেওয়ার অনুরোধ জানাই।'
শ্রী চৌবে আরও বলেন, 'টিকাকরণ নির্বিশেষে আমি প্রত্যেককে কোভিড আদর্শ আচরণ যথাযথ ভাবে মেনে চলার অনুরোধ জানাই। কোভিডের বিরুদ্ধে আমাদের জনআন্দোলনে টিকা নেওয়ার পাশাপাশি আদর্শ আচরণ বিধি মেনে চলা অত্যন্ত জরুরী। তাই দাওয়াই ভি, কড়াই ভি - একথা সর্বদা মনে রাখবেন।'
CG/BD/AS/
(Visitor Counter : 162
অর্থমন্ত্রক
২০২১-২২ অর্থবর্ষের প্রথম ত্রৈমাসিক ১১টি রাজ্য মূলধন ব্যয়ের লক্ষ্য পূরণ করেছে
এই রাজ্যগুলিকে অতিরিক্ত ১৫,৭২১ কোটি টাকা সংগ্রহে অনুমতি
নয়াদিল্লি, ১৪ সেপ্টেম্বর, ২০২১
২০২১-২২ অর্থবর্ষের প্রথম ত্রৈমাসিকে ১১টি রাজ্য কেন্দ্রীয় অর্থ মন্ত্রকের স্থির করে দেওয়া মূলধনী ব্যয় পূরণ করতে সক্ষম হয়েছে। এই ১১টি রাজ্য হল – অন্ধ্রপ্রদেশ, বিহার, ছত্তিশগড়, হরিয়ানা, কেরল, মধ্যপ্রদেশ, মণিপুর, মেঘালয়, নাগাল্যান্ড, রাজস্থান ও উত্তরাখণ্ড। মন্ত্রকের পক্ষ থেকে আরও উৎসাহিত করার জন্য এই ১১টি রাজ্যকে অতিরিক্ত ১৫,৭২১ কোটি টাকা ঋণ সংগ্রহে অনুমতি দেওয়া হয়েছে। খোলা বাজার থেকে রাজ্যগুলি এই ঋণ সংগ্রহ করতে পারবে, যা সংশ্লিষ্ট ১১টি রাজ্যের মোট রাজ্যস্তরীয় অভ্যন্তরীণ উৎপাদনের ০.২৫ শতাংশের সমতুল। রাজ্যগুলিকে অতিরিক্ত অর্থ সংস্থানের এই সুবিধা তাদের মূলধনী ব্যয় বাড়াতে আরও সাহায্য করবে। রাজ্যভিত্তিক অতিরিক্ত ঋণ সংগ্রহের পরিমাণ নিচে বক্সে দেওয়া রয়েছে।
উল্লেখ করা যেতে পারে, মূলধনী ব্যয়ের বিভিন্ন ক্ষেত্রে বহুস্তরীয় প্রভাব রয়েছে। এর ফলে, অর্থনীতির উৎপাদনশীল ক্ষমতা বৃদ্ধি পায় এবং উচ্চহারে আর্থিক অগ্রগতি অর্জন সম্ভব হয়। সেই অনুসারে, ২০২১-২২-এ রাজ্যগুলির মোট রাজ্যস্তরীয় অভ্যন্তরীণ উৎপাদনের ক্ষেত্রে ৪ শতাংশ ঋণ সংগ্রহের ঊর্ধ্বসীমার মধ্যে বর্ধিত মূলধনী ব্যয় মেটাতে রাজ্যস্তরীয় অভ্যন্তরীণ উৎপাদনের ০.৫০ শতাংশ ব্যয় করা যাবে বলে স্থির হয়েছে। অর্থ মন্ত্রকের ব্যয়বরাদ্দ দপ্তরের স্থির করে দেওয়া বর্ধিত ঋণ সংগ্রহ রাজ্যগুলির অতিরিক্ত মূলধনী ব্যয় মেটাতে সাহায্য করবে।
অতিরিক্ত ঋণ সংগ্রহের সুবিধা নিতে রাজ্যগুলিকে ২০২১-২২-এর প্রথম ত্রৈমাসিকের শেষ নাগাদ ধার্য লক্ষ্যের অন্তত ১৫ শতাংশ পূরণ করা জরুরি। একইভাবে, একটি অর্থবর্ষের দ্বিতীয় ত্রৈমাসিকে ধার্য মূলধনী ব্যয়ের ৪৫ শতাংশ পূরণ, তৃতীয় ত্রৈমাসিকের শেষ নাগাদ মূলধনী ব্যয়ের ৭০ শতাংশ পূরণ এবং শেষ তথা চতুর্থ ত্রৈমাসিকের শেষ নাগাদ অর্থাৎ, ২০২২-এর ৩১ মার্চের মধ্যে ১০০ শতাংশ মূলধনী ব্যয়ের লক্ষ্য পূরণ করতে হয়।
কেন্দ্রীয় ব্যয়বরাদ্দ দপ্তর আগামী ডিসেম্বর মাসে রাজ্যগুলির মূলধনী ব্যয়ের হিসাব পর্যালোচনা করবে। এই পর্বে আগামী ৩০ সেপ্টেম্বর পর্যন্ত মূলধনী ব্যয়ের লক্ষ্য পূরণের হিসাব মূল্যায়ন করা হবে। আগামী মার্চ মাসে তৃতীয় পর্বের পর্যালোচনা হবে। তৃতীয় পর্বে ২০২১-২২ অর্থবর্ষের প্রথম তিনটি ত্রৈমাসিকে রাজ্যগুলির মোট মূলধনী ব্যয়ের ভিত্তিতে এই পর্যালোচনা করা হবে। সেই অনুসারে, যে সমস্ত রাজ্য আগামী ৩০ সেপ্টেম্বরের মধ্যে মূলধনী ব্যয়ের অন্তত ৪৫ শতাংশ এবং আগামী ৩১ ডিসেম্বরের মধ্যে মূলধনী ব্যয়ের ৭০ শতাংশ পূরণ করতে সম্ভব হবে, তাদের মোট রাজ্যস্তরীয় অভ্যন্তরীণ উৎপাদনের ০.০৫ শতাংশের সমতুল মূলধনী ব্যয় সংযুক্ত ঋণ সুবিধা গ্রহণে অনুমতি দেওয়া হবে।
আগামী বছর জুন মাসে রাজ্যগুলির প্রকৃত মূলধনী ব্যয়ের চূড়ান্ত পর্যালোচনা হবে। চূড়ান্ত পর্যায়ের পর্যালোচনা ২০২১-২২ অর্থবর্ষে প্রকৃত মূলধন ব্যয়ের ক্ষেত্রে কোনও ঘাটতি এবং প্রকৃত মূলধন ব্যয়ের ধার্য লক্ষ্যমাত্রার সঙ্গে তুলনা করা হবে। সেইভাবে ২০২২-২৩ অর্থবর্ষে রাজ্যগুলির ঋণ গ্রহণের সঙ্গে ঘাটতি বা বর্ধিত অর্থ মিটিয়ে দেওয়া হবে।
অতিরিক্ত ঋণ সংগ্রহে অনুমতি দেওয়া রাজ্যগুলির তালিকা নিম্নরূপ:
|
|
ক্রমিক সংখ্যা
|
|
রাজ্য
|
|
পরিমাণ 
|
|
১.
|
|
অন্ধ্রপ্রদেশ
|
|
২,৬৫৫
|
|
২.
|
|
বিহার
|
|
১,৬৯৯
|
|
৩
|
|
ছত্তিশগড়
|
|
৮৯৫
|
|
৪
|
|
হরিয়ানা
|
|
২,১০৫
|
|
৫
|
|
কেরল
|
|
২,২৫৫
|
|
৬
|
|
মধ্যপ্রদেশ
|
|
২,৫৯০
|
|
৭
|
|
মণিপুর
|
|
৯০
|
|
৮
|
|
মেঘালয়
|
|
৯৬
|
|
৯
|
|
নাগাল্যান্ড
|
|
৮৯
|
|
১০
|
|
রাজস্থান
|
|
২,৫৯৩
|
|
১১
|
|
উত্তরাখণ্ড
|
|
৬৫৪
CG/BD/DM/
(Visitor Counter : 219
কয়লামন্ত্রক
কেন্দ্রীয় স্বরাষ্ট্র মন্ত্রী আগামীকাল বৃক্ষরোপণ অভিযানের সূচনা করবেন
নতুনদিল্লি, ২২শে জুলাই, ২০২০
কেন্দ্রীয় স্বরাষ্ট্র মন্ত্রী শ্রী অমিত শাহ্ আগামীকাল বৃক্ষরোপণ অভিযানের সূচনা করবেন। নতুনদিল্লিতে কেন্দ্রীয় কয়লা, খনি ও সংসদ বিষয়ক মন্ত্রী শ্রী প্রহ্লাদ যোশী এই অনুষ্ঠানে উপস্থিত থাকবেন। অনুষ্ঠানে শ্রী শাহ্ মোট ছয়টি ইকোপার্ক এবং পর্যটন কেন্দ্রের ভিত্তি প্রস্তর স্থাপন করবেন অথবা উদ্বোধন করবেন। ভিডিও কনফারেন্সের মাধ্যমে এই অনুষ্ঠানে কয়লা বা লিগনাইট পাওয়া যায় , এরকম ১০টি রাজ্যের ৩৮টি জেলায় ১৩০টি স্থানে নানা কর্মসূচির সূচনা করা হবে।
কয়লা মন্ত্রকের আগামী কালের বৃক্ষরোপণ অভিযানে সমস্ত রাষ্ট্রায়ত্ত্ব কয়লা ও লিগনাইট উত্তোলক সংস্থাগুলি অংশ নেবে। সংস্থাগুলির খনি, দপ্তর কর্মীদের থাকার কলোনী সহ অন্যান্য জায়গায় বিপুল পরিমাণে গাছ লাগানো হবে। এ ছাড়া নিকটবর্তী অঞ্চলে গাছের চারা বিলি করা হবে।
ইকোপার্ক এবং পর্যটন কেন্দ্রগুলিতে অ্যাডভেঞ্জার ও ওয়াটার স্পোর্টস, পক্ষী বীক্ষণের ব্যবস্থা করা হবে। এই কেন্দ্রগুলির সঙ্গে আশেপাশের অঞ্চলের বাসিন্দাদের যুক্ত করা হবে। এর ফলে এখান থেকে রাজস্ব আসবে এবং স্থানীয় মানুষদের জন্য কর্ম সংস্থানের সুযোগ গড়ে উঠবে।
গোয়িং গ্রিণ বা সবুজের অভিযানের মূল উদ্দেশ্য কয়লা খনি অঞ্চলের সর্বোচ্চ সবুজায়নের ব্যবস্থা করা। খনন কাজের পর ফাঁকা জায়গা এবং খনির আশেপাশের অঞ্চলে বাস্তুতন্ত্রের পুনরুদ্ধারের জন্য এই উদ্যোগ নেওয়া হয়েছে। মন্ত্রকের এই উদ্যোগে কয়লা ও লিগনাইট উত্তোলক রাষ্ট্রায়ত্ত্ব সংস্থাগুলির সঙ্গে বেসরকারি খনিজ পদার্থ উত্তোলক সংস্থাগুলিও শামিল হবে। এই বছর কোল ইন্ডিয়া লিমিটেড, এনএলসি ইন্ডিয়া লিমিটেড এবং সিঙ্গারেনী কোলিয়ারী কোম্পানী লিমিটেড কয়লা খনি অঞ্চলের ১৭৮৯হেক্টর জমির সবুজায়নের পরিকল্পনা করেছে। এর মধ্যে ১৬২৬ হেক্টর জমির জৈব পুনরুদ্ধার করা হবে। ৭০ হেক্টর জমিকে ঘাস জমিতে পরিণত করা হবে। ৯০ হেক্টর জমিতে উন্নত প্রযুক্তির সাহায্যে চাষ এবং ৩ হেক্টর জমিতে বাঁশ গাছের চাষ হবে।
(CG/CB
প্রধানমন্ত্রীরদপ্তর
উত্তরপ্রদেশের গোরখপুর রেল স্টেশন থেকে দুটি বন্দে ভারত ট্রেনের যাত্রার সূচনা করলেন প্রধানমন্ত্রী
গোরখপুর রেল স্টেশন সংস্কারের ভিত্তিপ্রস্তর স্থাপন
নতুন দিল্লি, ৭ জুলাই, ২০২৩
প্রধানমন্ত্রী নরেন্দ্র মোদী আজ উত্তরপ্রদেশের গোরখপুর রেল স্টেশন থেকে দুটি বন্দে ভারত এক্সপ্রেসের যাত্রার সূচনা করেছেন। এগুলি হল গোরখপুর–লক্ষ্ণৌ বন্দে ভারত এক্সপ্রেস এবং যোধপুর–আহমেদাবাদ  বন্দে ভারত এক্সপ্রেস। প্রধানমন্ত্রী গোরখপুর রেল স্টেশন সংস্কার প্রকল্পের ভিত্তিপ্রস্তরও স্থাপন করেন। এজন্য প্রায় ৪৯৮ কোটি টাকা ব্যয় হবে। প্রধানমন্ত্রী গোরখপুর রেল স্টেশনের প্রস্তাবিত নতুন মডেলটিও দেখেন।
প্রধানমন্ত্রীর সঙ্গে ছিলেন উত্তরপ্রদেশের রাজ্যপাল শ্রীমতী আনন্দীবেন প্যাটেল, উত্তরপ্রদেশের মুখ্যমন্ত্রী শ্রী যোগী আদিত্যনাথ এবং গোরখপুরের সাংসদ শ্রী রবি কিষাণ।
প্রেক্ষাপট
গোরখপুর-লক্ষ্ণৌ বন্দে ভারত এক্সপ্রেস অযোধ্যার উপর দিয়ে যাবে। রাজ্যের গুরুত্বপূর্ণ শরহগুলিকে এই ট্রেন সংযুক্ত করবে, এর জেরে পর্যটনের বিকাশ হবে। যোধপুর-সবরমতী বন্দে ভারত এক্সপ্রেস যোধপুর, আবু রোড এবং আহমেদাবাদের মতো গুরুত্বপূর্ণ স্থানগুলিকে সংযুক্ত করবে, এর সুবাদে ওই অঞ্চলের আর্থসামাজিক পরিস্থিতির উন্নতি হবে।
গোরখপুর রেল স্টেশনের সংস্কারের জন্য ব্যয় হবে প্রায় ৪৯৮ কোটি টাকা। পুনর্নির্মাণের পর এই স্টেশন বিশ্বমানের সুযোগ-সুবিধা যাত্রীদের নাগালের মধ্যে এনে দেবে।
CG/SD/SKD/ ReleaseID: 1938033/ 08 July, 2023/ W 198
(
পেট্রোলিয়ামওপ্রাকৃতিকগ্যাসমন্ত্রক
অপরিশোধিত তেলের কৌশলগত ভান্ডার
নয়াদিল্লি, ০৩ ফেব্রুয়ারি, ২০২১
ভারত সরকারের একটি বিশেষ সংস্থা ইন্ডিয়ান স্ট্র্যাটেজিক পেট্রোলিয়াম রিজার্ভ লিমিটেড  সংস্থা অপরিশোধিত তেলের তিনটি কৌশলগত ভান্ডার গড়ে তুলেছে। এই ভান্ডারগুলির ধারণ ক্ষমতা ৫.৩৩ মিলিয়ন মেট্রিক টন। বিশাখাপত্তনম, ম্যাঙ্গালুরু ও পাদুরে এই কৌশলগত ভান্ডারগুলি গড়ে তোলা হয়েছে। ২০১৯-২০’তে অশোধিত তেলের ব্যবহারের নিরিখে এই ভান্ডারগুলিতে সঞ্চিত তেল প্রায় ৯.৫ দিন কাজে লাগানো যেতে পারে।
এছাড়াও, দেশে তেল বিপণন সংস্থাগুলির সঞ্চিত অপরিশোধিত তেল এবং পেট্রোজাত পণ্য ৬৪.৫ দিন কাজে লাগানো যেতে পারে। এর ফলে, দেশে অশোধিত তেল এবং পেট্রোজাত পণ্যের বর্তমান সঞ্চিত পরিমাণ ৭৪ দিন কাজে লাগানোর পক্ষে যথেষ্ট। গত বছরের এপ্রিল/মে সময়ে অপরিশোধিত তেলের মূল্য হ্রাস পাওয়ার সুযোগ সদ্ব্যবহার করে কৌশলগত পেট্রোলিয়াম ভান্ডারগুলি পরিপূর্ণ করে তোলা হয়েছে। এর ফলে, দেশের প্রায় ৫ হাজার কোটি টাকা সাশ্রয় হয়েছে।
পেট্রোপণ্যের কৌশলগত ভান্ডার কর্মসূচির দ্বিতীয় পর্যায়ের আওতায় সরকার ২০১৮’র জুন মাসে ৬.৫ মিলিয়ন মেট্রিক টন ক্ষমতাসম্পন্ন আরও দুটি ভান্ডার গড়ে তোলার অনুমতি দেয়। এর একটি গড়ে তোলা হচ্ছে ওডিশার চান্দিখোলে এবং অন্যটি কর্ণাটকের পাদুরে। ২০১৯-২০’তে অশোধিত তেলের ব্যবহারের নিরিখে এই ৬.৫ মিলিয়ন মেট্রিক টন তেল কাজে লাগিয়ে দেশে ১২ দিন অশোধিত তেলের চাহিদা মেটানো যেতে পারে।
রাজ্যসভায় আজ এক লিখিত জবাবে এই তথ্য দেন পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান।
অর্থমন্ত্রক
আত্মনির্ভর ভারত উদ্যোগের সঙ্গে সঙ্গতি রেখে রাজস্ব নীতি ব্যবস্থা
নয়াদিল্লী, ২৯ জানুয়ারি, ২০২১
অর্থনৈতিক সমীক্ষায় আত্মনির্ভর ভারত উদ্যোগের আওতায় রাজস্ব নীতি ব্যবস্থার ব্যাপারে সরকার চাহিদা ও যোগানে সামঞ্জস্য বজায় রাখার ওপর গুরুত্ব দিয়েছে। মহামারীর প্রভাব কাটিয়ে উঠে এবং অর্থব্যবস্থার পুনরুদ্ধারে পরিপূরক ব্যবস্থা গ্রহণে সরকারের এই পদক্ষেপ। সংসদে আজ ২০২০-২১এর অর্থনৈতিক সমীক্ষা পেশ করেন কেন্দ্রীয় অর্থ ও কর্পোরেট বিষয়ক মন্ত্রী শ্রীমতি নির্মলা সীতারমন। এই অর্থনৈতিক সমীক্ষায় দেখা গেছে মহামারীর ক্ষেত্রে ভারত সরকারের রাজস্ব নীতি ব্যবস্থা অন্যান্য দেশের তুলনায় পৃথক। অন্যান্য দেশগুলিতে অর্থনীতির পুনরুজ্জীবনে বিশেষ স্টিমুলাস প্যাকেজ গ্রহণ করা হয়েছে। অন্যদিকে ভারত সরকার অর্থ ব্যবস্থার পুনরুজ্জীবনে পর্যায়ক্রমিক পদক্ষেপ গ্রহণ করেছে।
২০২০-২১এর অর্থনৈতিক সমীক্ষায় দেখা গেছে সরকার বিশ্বের বৃহত্তম খাদ্যশস্য বন্টন কর্মসূচি, জনধন অ্যাকাউন্টগুলিতে সরাসরি অর্থ হস্তান্তর, ঋণ সুবিধা গ্রহণে সরকারের গ্যারান্টি বা নিশ্চয়তা প্রভৃতি বিষয়ে অগ্রাধিকার দিয়েছে। অভ্যন্তরীণ চাহিদা বাড়াতে, সেইসঙ্গে মূলধন বিনিয়োগ, উৎপাদন সংযুক্ত উৎসাহ ভাতা তথা ক্রয় ক্ষমতা বাড়াতে একাধিক ফিসক্যাল স্টিমুলাস বা রাজস্ব নীতি সম্প্রসারণ ব্যবস্থার মতো পদক্ষেপ নেওয়া হয়েছে।
প্রাক বাজেট সমীক্ষায় দেখা গেছে ২০১৯-২০তে প্রাথমিক রাজস্ব ঘাটতি জিডিপি-র ৪.৬ শতাংশ। অবশ্য ২০১৯-২০র সংশোধিত হিসেব অনুযায়ী যে রাজস্ব ঘাটতির অনুমান করা হয়েছিল এটি তার তুলনায় ০.৮ শতাংশ পয়েন্ট বেশি। সমীক্ষায় আরও দেখা গেছে গত ৩ মাসে মাসিক জিএসটি সংগ্রহের পরিমাণ প্রতিবার ১ লক্ষ কোটি টাকা ছাড়িয়েছে। গত ডিসেম্বর জিএসটি রাজস্ব সংগ্রহের পরিমাণ দাঁড়িয়েছে ১.১৫ লক্ষ কোটি, যা ২০১৯এর ডিসেম্বরের তুলনায় ১২ শতাংশ বেশি। উল্লেখ করা যেতে পারে জিএসটি ব্যবস্থা চালু হওয়ার সময় থেকে এটি এ পর্যন্ত মাসিক জিএসটি সংগ্রহের দিক থেকে সর্বাধিক।
একইভাবে প্রাক বাজেট সমীক্ষায় দেখা গেছে ঋণ বর্হিভূত মূলধন পরিমাণ দাঁড়িয়েছে ২.৩ লক্ষ কোটি, যা ২০২০-২১এর বাজেট হিসেব অনুযায়ী জিডিপি-র ১ শতাংশ। এবারের অর্থনৈতিক সমীক্ষা অনুযায়ী মোট সরকারি ব্যয়ের পরিমাণ গত এপ্রিল থেকে নভেম্বর পর্যন্ত সময়ে দাঁড়িয়েছে বাজেট হিসেবের ৬২.৭ শতাংশ। একইভাবে বাৎসরিক ভিত্তিতে মোট ব্যয়ের পরিমাণ ১১ শতাংশ বেড়েছে। এছাড়াও ২০২০-২১ বাজেট হিসেব অনুযায়ী রাজস্ব খাতে ব্যয়ের পরিমাণ ১১.৯ শতাংশ বাড়বে বলে অনুমান করা হয়েছে।